পানকোর্বোর যুদ্ধ (৮১৬)

**পানকোর্বোর যুদ্ধ** ছিল ৮১৬ সালের দিকে সংঘটিত একটি সামরিক সংঘর্ষ। এই যুদ্ধে আবদুল কারিম ইবনে আবদুল ওয়াহিদের নেতৃত্ব কর্দোবা খিলাফতের অধীনস্থ মুর বাহিনী ও ভেলাস্ক আল-ইয়ালাস্কির নেতৃত্বে ফ্রাঙ্ক বাহিনী সরাসরি লড়াই করে। কর্দোবা খিলাফতের সেনাবাহিনী পানকোর্বোর গিরিপথ অতিক্রম করার চেষ্টা করলে এই যুদ্ধ সংঘটিত হয়। এই যুদ্ধে কর্দোবার সেনারা জয়লাভ করে। এই জয় বাস্কদের বিদ্রোহকে আরো শক্তিশালী করে এবং একই সঙ্গে ইনিগো আরিস্টাকে পাম্পলোনায় রাজনৈতিক শক্তি হিসেবে প্রতিষ্ঠিত করে।

## পটভূমি
কর্ডোবা আমিরাত তখন গভীর সংঘাতে জড়িয়ে পড়েছিল। আমির প্রথম হাকাম তার চাচা সুলাইমান ইবনে আবদুর রহমান ও আব্দুল্লাহ ইবন আবদুর রহমানের বিরুদ্ধে লড়াই করছিলেন। এই দুইজন প্রথম হিশামের মৃত্যুর পর কর্ডোবা আমিরাতের বিরুদ্ধে বিদ্রোহ ঘোষণা করেছিল। ফলে পুরো আমিরাত জুড়ে অস্থিরতা ছড়িয়ে পড়ে।

ফ্রাঙ্করা এই অরাজক পরিস্থিতির সুযোগ নেয়। ৭৯৮ সালে উইলিয়াম অব গেলোনের নেতৃত্বে একটি সভা অনুষ্ঠিত হয়। এর মূল উদ্দেশ্য ছিল দ্বিতীয় আলফোন্সো ও বাহলুল ইবনে মারজুককে সহায়তা করা, যাতে তারা কর্ডোবার বিরুদ্ধে যৌথ অভিযান চালাতে পারে। এতে তাদের মূল লক্ষ্য ছিল লুই দ্য পায়াসের নেতৃত্বে *উচ্চ মার্চ* অঞ্চলটি দখল করা।

তবে কোনো কারণে সেই পরিকল্পনা বাস্তবায়িত হয়নি। এর পরিবর্তে, অ্যাস্টুরীয় রাজ্য ৭৯৭ সালে লিসবনে আক্রমণ চালায়। একই সময়ে উত্তরাঞ্চলের খ্রিস্টান শক্তির সেনাপতি ভেলাস্কো ৭৯৮ সালে পামপ্লোনা দখল করে নেন। পরে ৮০১ সালে উইলিয়াম অব গেলোন ও লুই দ্য পায়াস বার্সেলোনা দখলের জন্য একটি বড় অভিযান পরিচালনা করেন।

অন্যদিকে, আমির হাকামের পুত্র মুয়াবিয়া ইবনে হাকামের নেতৃত্বে কর্দোবার বাহিনী ৮০১ সালে আলাভা ও কাস্তিল অঞ্চলে (আরব সূত্রে “আল-কিলা”) আক্রমণ চালায়। তারা এব্রো নদী ও লাস কনচাস গিরিপথ অতিক্রম করে অগ্রসর হয়। কিন্তু ভেলাস্কো লা পুয়েবলা দে আরগানসোন তাদের ওপর আকস্মিক হামলা চালান। এতে কর্দোবার বাহিনী সম্পূর্ণভাবে পরাজিত হয়। মুয়াবিয়াকে কর্ডোবায় ফিরে যেতে বাধ্য হতে হয়; কারণ তার অধিকাংশ দক্ষ সেনাপতি ও সেনাবাহিনীর বড় অংশ ধ্বংস হয়ে যায়।

৮০৩ সালে বাস্ক সৈন্য ও বনু কাসির সদস্যরা মিলে তুতিলা (তুদেলা) শহর আক্রমণ করে দখল করে এবং ইউসুফ ইবন আমরুসকে বন্দি করে। তবে পরে তার পিতা আমরুস ইবন ইউসুফ শহরটি পুনরুদ্ধার করে আবার কর্ডোবার অধীনে নিয়ে আসেন। ৮০৬ সালের মধ্যে পামপ্লোনা ও পশ্চিম বাস্ক অঞ্চল আবার ফ্রাঙ্কদের অধীনস্থ ভেলাস্কোর নিয়ন্ত্রণে চলে যায়। তিনি আগে (৭৯৮ সালে) কর্ডোবার শাসকের বিরুদ্ধে বিদ্রোহ করেছিলেন। ভেলাস্কো ছিলেন শার্লেমেনের প্রতিনিধি, যিনি দ্বিতীয় আলফানসোর রাজ্যের সীমানা পর্যন্ত প্রভাব বিস্তার করতে সক্ষম হন। এদিকে, ৮১২ সালে সেগুনকে বোর্দোতে “ডিউক অব দ্য বাস্কস” হিসেবে নিয়োগ দেওয়া হয়। কিন্তু অল্প কিছুদিন পরেই যখন শার্লেমেনের মৃত্যুর খবর ছড়িয়ে পড়ে, তখন বাস্করা আবারো বিদ্রোহে উত্তেজিত হয়ে ওঠে।

## যুদ্ধ
৮১৬ খ্রিষ্টাব্দে কারোলিঞ্জীয়দের মিত্র আব্দুল-কারিম ইবনে আব্দুল ওয়াহেদ ইবনে মুগিত পাম্প্লোনায় হামলার নেতৃত্ব দেন। এই সময় উমাইয়া বাহিনী ওরান উপত্যকা লুটপাট করে। পাম্প্লোনার রাজা ভেলাস্কো অস্টুরীয় রাজ্য থেকে সাহায্য চাইতে উদ্যত হন এবং মুরদের মোকাবিলার জন্য একটি সেনাবাহিনী গঠন করেন।

উভয় বাহিনী পানকোর্বোর কাছাকাছি একটি স্থানে সংঘর্ষে লিপ্ত হয় এবং সেখানে লাগাতার তেরো দিন যুদ্ধ চলে। এই সময় বাস্করা নিজেদের রক্ষা করতে নদী ও খালের কাঁচা মাটি দিয়ে প্রাথমিক প্রতিরক্ষা ব্যূহ স্থাপন করে। তারা গাছের খুঁটি, খাদ ও নিজের অস্ত্রের সাহায্যে খুঁড়ে তৈরি করা গর্ত দিয়ে পথ অবরুদ্ধ করে। কর্দোবার সৈন্যরা তা অতিক্রম করতে পারেনি। অবশেষে, খ্রিস্টান-বাস্ক বাহিনী আক্রমণ শুরু করে এবং নদী পার হওয়ার চেষ্টা করে; কিন্তু কর্দোবার সৈন্যরা রাস্তা বন্ধ করে তলোয়ার ও বর্শার আঘাতে তাদের হত্যা করে। অধিকাংশ নিহত ব্যক্তি যুদ্ধক্ষেত্রের চারপাশের চূড়া থেকে পড়ে মারা যান। এরপর বৃষ্টির পানিতে বাস্ক-অস্টুরীয় যৌথ বাহিনীর সকল প্রতিরক্ষা ব্যবস্থা ধ্বংস হয়ে গেলে তারা দুর্বল অবস্থায় পড়ে যায়।

যুদ্ধে ভেলাস্কোসহ আরো তিনজন বাস্ক-অস্টুরীয় নেতা মারা যান: গারসিয়া ইবেন লুব্ব ( আলফনসোর মামা), সাঞ্চো (পাম্প্লোনার সেরা সৈনিক) ও পাগান যোদ্ধা সল্তান। এরপর তাদের বেঁচে থাকা অবশিষ্ট সৈন্যরা পিছু হটতে বাধ্য হয়। এদিকে কর্দোবার সৈন্যদের অবস্থাও কঠিন ছিল; বিজয়ী হওয়ার পরেও তাদের অনেকে সৈন্যই যুদ্ধক্ষেত্র ত্যাগ করে চলে যায়।

## পরবর্তী অবস্থা
যুদ্ধে অস্টুরীয়-বাস্ক সাম্রাজ্যের ফ্রাঙ্ক সেনাবাহিনী পরাজিত হওয়ার পর বাস্করা ফ্রাঙ্ক সিংহাসনের বিরুদ্ধে বিদ্রোহে লিপ্ত হয় এবং পাম্প্লোনার ইনিগো আরিস্টাকে এই অঞ্চলের একটি প্রধান বাস্ক শক্তি হিসেবে প্রতিষ্ঠিত করে।

## তথ্যসূত্র

বিষয়শ্রেণী:আন্দালুস জড়িত লড়াই
বিষয়শ্রেণী:৮১৬